
Con e prome encuentro entre e Europeonan di Aruba procedente di un sitio arqueologico cu Neco Argued 
AlOnal Archa 
nos conoce awendia como ‘Santa Cruz 35. Museo 


y e poblacion indigena di Aruba tabata? Riba 
7 di maart, 2001, Museo Arqueologico Aruba Arqueologico Nacional Aruba (NAMA) a inicia 
un colaboracion strategico na 2014 cu e proyecto í o3 


a ricibi un notificacion cu wesonan humano 
internacional ‘NEXUS 1492” cu e meta pa sigui 


investiga, documenta y promove e parti aki y otro 
partinan di e pasado arqueologico di Aruba y pa 
pone e herencia aki den contexto di e herencia 


Y 


Introduccion 

a ser haya durante trabounan di construccion 

di un cas. E reporte aki no tabata inusual 
considerando e rikesa arqueologico di e area 

di Santa Cruz. Sinembargo 2 excavacion di 
emergencia y investigacion di e material cu a 
haya ta revelando un parti desconoci di historia 


valioso Indjan Caribense. 


NEXUS 1492 

E proyecto "NEXUS 1492” ta un proyecto di 
investigacion cu ta financia pa e Conseho di 
Investigacion di Union Europeo, ta inclui e 
synergia entre diferente disciplina y ta dirigi riba 
e estudio di e desaroyo y transformacionnan di 
culturanan indigena di Caribe den e periodo di 
e encuentro historico di 2 continente na 1492. E 
ta inclui e estudionan di e efectonan inmediato 
y esnan di termino largo cu e procesonan di 
colonisacion Euopeo tabata tin y tambe di e 
dinamica inter-cultural Indjan-Europeo- Africano 
den tempo y espacio. E meta di e proyecto ta 

pa contribui na un conscientisacion historico 
basa riba datonan cientifico y na un capacidad 
duradero pa proteccion di herencia hunto cu e 
comunidad local di Caribe cu implicacionnan 


local, regional y global. Arqueologia ta e weso di 
lomba di NEXUS 1492 y ta inclui investigacion di 
e islanan di Caribe Mayor y Menor, costa di 


Sur America y e islanan dilanti costanan Sur 
Americano. 

Na Aruba partner — y proyectonan ta inclui un 
colaboracion cu NAMA pa e analisis di e restonan 
cultural di e sitio di Santa Cruz 35. E analisis ta 
consisti di estudio di wesonan humano, analisis di 
isotopo y di e DNA antiguo di restonan humano. 
Tambe estudio di practicanan funebre y analisis 
geokimico, archeometrico y di rastronan di uso 
riba ceramica, material di piedra, di cocolishi, 
coral y di weso. Fechamento pa medio di 

tecnica di radiocarbon y analisis di simiyanan. E 
resultadonan lo revela e cronologia di e santana 
na Santa Cruz 35, e origen di e poblacion, 

e mobilidad (migracion) di e hendenan, e 
patronchi di alimentacion y e produccion y uso di 


herment - y ornamentonan. 


În situ 


Investigacion di e sitio “Santa Cruz 35” na 2001 y 2012 


E prome asina yama ‘excavacion di rescate a tuma 
lugar di Maart pa Juni 2001 na e sitio di Santa Cruz 
35. Siete graf a keda documenta, pero solamente 

e restonan di 3 a ser removi, esta di 2 mucha y 1 
adulto, debi cu un evaluacion inicial di e sitio a 
conduci na e decision di museo pa tuma e pasonan 
necesario pa proteha e sitio pa futuro investigacion. 
Otro hayazgo a inclui dos renchi di oro, centenares 
di kraalchi di un armband y un cadena, algun 
material di ceramica, 3 marca di staka di palo, 
probablemente di un construccion Prehistorico, y 
un pieza di material di construccion historico. E 
diversidad di material di loke ta parse periodonan 
totalmente diferente a fascina tanto academiconan 
como e comunidad. Prome intentonan pa 
interpreta e hayazgonan a conduci na e teoria cu 

e sitio aki ta data di e Periodo Spaño (1515-1636), 
pero en todo caso ta di e Periodo Historico Indjan 
(1515-1880). A sigui cu investigacion na e sitio 
den forma di otro excavacion di rescate na 2012. 

E meta inicial tabata pa excava e grafnan cu a ser 
identifica na 2001, pero e trabounan den veld a 
dura di januari pa augustus debi na e contenido 


inespera y grandi di material arqueologico na 


e sitio. Un total di 60 m” a ser excava na e sitio, 
documentando 36 graf, di cual a excava 18, den 
cual a haya 19 individuo. Cuater graf a inclui 

un caha di morto traha di palo y tabata mustra 
señalnan cla di tradicion di entiero Catolico, 
pues e posicion di e mannan y e orientation di e 
individuonan. Entre e artefactonan a haya 2 real 
Spaño, un medayon catolico, un renchi di horea di 
glas y metal, pero tambe un cantidad di material 
Indjan manera ceramica, cocolishi y piedra. E 
prome analisis di weso di e restonan humano a 
conduci na e identificacion di homber, muher y 
mucha di ancestronan Indjan y probablemente 
mestizo. Un prome interpretacion comun di 

e sitio ta cu ta trata di un santana Catolico, 
probablemente di e periodo Spaño (1515-1636) 
y cu mester tabata tin un misa den becindario. 


Considerando e importancia di e sitio aki pa í DS 

investigacion cientifico y pa e identidad historico 
di e comunidad Arubano, NAMA a cuminsa cu 
e proceso na 2012 pa yega na un proteccion legal 
permanente di e sitio pa sigura conservacion 

y futuro investigacion di e lugar sumamente 


importante aki. 


Un Prome Encuentro 


Datonan preliminar for di e proyecto di investigacion na Santa Cruz 35” 


Analisis for di e red di NEXUS 


Na 2015 a studia e santana di nobo tumando 
muestranan pa analisis di isotopo y pa 
investigacion di e manera cu organismonan ta 
caba fisicamente despues di tempo, cu enfasis riba 
practicanan di deramento. Restonan humano a 
ser analisa cu enfasis riba nan origen demografico 
y afiliacion genetico. E practicanan di dera ta 
mustra claramente elementonan Cristian manera 
e postura extendi y orientacion oost-west, algun 
den caha pero tambe algun den paña of yapon 

di drumi. Dos fecha di analisis di radiocarbon 

ta mustra cu e santana a ser usa den e periodo 
1730-1810. Esaki ta cuadra cu e obhetonan haya 
den e grafnan. Estudio di e wesonan ta duna 
indicacion cu miembronan di e poblacion cu ta 
dera den e santana tin un afiliacion di genetica 
Indjan-Europeo. E resultado di e investigacion 
aki riba caracteristicanan di e individuonan por 
ser usa solamente como un indicacion. Pesey tin 
mester di analisis mas avansa manera estudio di 
DNA antiguo pa por revela e identidad exacto di 


e individuonan. 


Encuentronan futuro 

E colaboracion ricibi di e actual doñonan di e 
tereno di Santa Cruz 35 y e compromiso di e 
Departamento di Planificacion y Infrastructura 
tabata esencial pa permiti e investigacion di e 
sitio. E cooperacion entre profesionalnan local y 
academiconan internacional pa haci investigacion 
lo continua den e añanan nos dilanti y lo ta e 
base pa en todo caso un disertacion di doctorado. 
Salvaguardia e sitio como un monumento 
nacional protegi ta imperativo pa permiti un 
investigacion extenso di e sitio. Un exposicion 

di e resultadonan ta planea den colaboracion cu 

e “Fundacion 1403” E exposicion aki lo inclui 
tambe otro areanan di atencion di e proyecto 
NEXUS 1492 y lo biaha rond den Caribe. 

NAMA y NEXUS tambe tin planea pa colabora 
riba e investigacion di e pinturanan Indjan riba 
baranca, den crea un proyecto pa scolnan y pa 
dirigi esfuerso conhunto pa incorpora e herencia 
Indjan structuralmente den e curiculo nacional di 


educacion. 


1. Arqueologo drs. Harold Kelly durante excavacion 

2. Renchi di horea di glas y metal 

3. Dunando informacion na partners strategico durante un 
bishita na e sitio 

4. Asistente di arqueologo Fransisco Croes procesando 
material den laboratorio 

5. Minister di Cultura, Michelle Hooyboer-Winklaar di 
bishita na e sitio (2012) 


In situ ta un publicacion di 


Mises 


Arq 
Nor ional Arno 


6. Kraalchinan di glas 


7. Clabonan di un caha di morto 

8. Ilustracion di un deramento cu man riba otro, un 
caracterista Cristian 

9. Asistente di arqueologo Hiram Angela procesando 


informacion despues di e excavacion 

